CELEX: 32010R0327
Language: bg
Date: 2010-04-21 00:00:00
Title: Регламент (ЕС) № 327/2010 на Комисията от 21 април 2010 година относно разрешаването на нова употреба на 3-фитаза като фуражна добавка за всички дребни видове птици, с изключение на патици, и за декоративни птици (притежател на разрешителното BASF SE) (текст от значение за ЕИП)

22.4.2010   
            
            
               BG
            
            
               Официален вестник на Европейския съюз
            
            
               L 100/3
            
         РЕГЛАМЕНТ (ЕС) № 327/2010 НА КОМИСИЯТА
   от 21 април 2010 година
   относно разрешаването на нова употреба на 3-фитаза като фуражна добавка за всички дребни видове птици, с изключение на патици, и за декоративни птици (притежател на разрешителното BASF SE)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               С Регламент (ЕО) № 1831/2003 се предвижда възможността за разрешаване на употребата на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за получаване на разрешително за препарата, посочен в приложението към настоящия регламент. Заявлението бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешително за нова употреба на 3-фитаза — ензимен препарат, получен от Aspergillus niger (CBS 101.672), като фуражна добавка за дребни видове птици и за декоративни птици, която следва да бъде класифицирана в категория добавки „зоотехнически добавки“.
            
         
               (4)
            
            
               Употребата на този препарат бе разрешена за отбити прасенца, за свине за угояване и за пилета за угояване с Регламент (ЕО) № 243/2007 на Комисията (2), за кокошки-носачки и за пуйки за угояване — с Регламент (ЕО) № 1142/2007 на Комисията (3), за патици — с Регламент (ЕО) № 165/2008 на Комисията (4), и за женски свине — с Регламент (ЕО) № 505/2008 на Комисията (5).
            
         
               (5)
            
            
               Бяха представени нови данни в подкрепа на заявлението за разрешаване за използване при дребни видове птици и декоративни птици. Европейският орган за безопасност на храните (наричан по-нататък „органът“) заключи в становището си от 9 декември 2009 г. (6), че 3-фитаза няма неблагоприятно въздействие върху здравето на животните, здравето на човека или околната среда и че употребата му е ефикасна при подобряване на смилаемостта на фуражите. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада относно метода на анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на 3-фитаза показва, че условията за разрешителното, определени в член 5 от Регламент (ЕО) № 1831/2003, са изпълнени. Съответно използването на посочения препарат следва да бъде разрешено съгласно посоченото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посочения в приложението препарат, който спада към категория „зоотехнически добавки“ и към функционална група „подобрители, увеличаващи смилаемостта на храната“, се разрешава като добавка при храненето на животните при спазване на установените в приложението условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 73, 13.3.2007 г., стр. 4.
   
      (3)  ОВ L 256, 2.10.2007 г., стр. 20.
   
      (4)  ОВ L 50, 23.2.2008 г., стр. 8.
   
      (5)  ОВ L 149, 7.6.2008 г., стр. 33.
   
      (6)  The EFSA Journal 2010; 8(1):1427.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химическа формула, описание, аналитичен метод
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Единици за активност/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: „подобрители, увеличаващи смилаемостта на храната“
                  
               
            
                  4a1600
               
               
                  BASF SE
               
               
                  3-фитаза
               
               
                  
                               
                           
                           
                              Състав на добавката:
                              3-фитаза (EC 3.1.3.8), получена от Aspergillus niger (CBS 101 672), с минимална активност:
                              
                                           
                                       
                                       
                                          Твърдо състояние: 5 000 FTU (1)/g
                                       
                                    
                                           
                                       
                                       
                                          Течно състояние: 5 000 FTU/ml
                                       
                                    
                        
                               
                           
                           
                              Характеристика на активното вещество
                              3-фитаза (EC 3.1.3.8), получена от Aspergillus niger (CBS 101 672)
                           
                        
                               
                           
                           
                              Аналитичен метод (2)
                              
                              колориметричен метод, измерващ неорганичния фосфат, отделен от ензима от субстрата на фитата.
                           
                        
               
                  Декоративни птици и всички видове дребни птици с изключение на патици
               
               
                  —
               
               
                  250 FTU
               
               
                   
               
               
                  
                              1.
                           
                           
                              В упътването за използването на добавката и премикса да се посочат температурата на съхранение, срокът на съхранение и устойчивостта на гранулиране.
                           
                        
                              2.
                           
                           
                              Препоръчителна доза за килограм пълноценен фураж за всички видове: 300—500 FTU.
                           
                        
                              3.
                           
                           
                              Да се използва във фуражи, съдържащи над 0,23 % фосфор, свързан с фитин.
                           
                        
               
                  12.5.2020 г.
               
            
         (1)  1 FTU е количеството ензим, което освобождава 1 микромол неорганичен фосфат на минута от натриев фитат при pH 5,5 и температура 37 °С.
      
         (2)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives